Diumenge es celebra a Alaquàs la "cridà" de les Falles 2004
24/02/2004 13:26:00

# Diumenge es celebra a Alaquàs la "cridà" de les Falles 2004

*   24/02/2004 13:26:00
*   [Imprimir](#)
*   Compartir
*    https://www.alaquas.org/documento.asp?id\_do=9062

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9062%2F0&title=Ajuntament%20d%27Alaqu%C3%A0s.%20Premsa.Diumenge%20es%20celebra%20a%20Alaqu%C3%A0s%20la%20%22crid%C3%A0%22%20de%20les%20Falles%202004)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9062/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9062/9062_Form_4.jpg)](https://www.alaquas.org/ficheros/documentos/2004/2/9062/9062_Form_10.jpg "<a href='https://www.alaquas.org/ficheros/documentos/2004/2/9062/9062_Form_10.jpg' target=_blank><i class='fa fa-external-link' aria-hidden='true'></i>.Diumenge es celebra a Alaquàs la \"cridà\" de les Falles 2004</a>")

Tot el món faller es congregarà a les 19 hores a la porta de l'Ajuntament d'Alaquàs per a assistir a l'acte oficial d'inici de les festes josefines

Ja està tot en marxa perquè comencen oficialment les festes falleres a la ciutat d'Alaquàs. Al llarg dels últims mesos, les onze comissions de la ciutat han vingut realitzant els actes oficials de presentació de les seues Falleres Majors. També, Junta Local Fallera ha organitzat diferents activitats dins del nou exercici faller. Ara, i a pocs dies que comencen les festes, és moment de realitzar l'acte oficial en què es donen per iniciats aquests dies tan esperats per totes i tots els valencians.

La _cridà_ de les Falles 2004 tindrà lloc el diumenge 29 de febrer a les 19 hores de la vesprada al balcó de l'Ajuntament d'Alaquàs. Hi assistiran l'Alcalde d'Alaquàs i President Nat de Junta Local Fallera, Jorge Alarte; la Regidora de Festes i Presidenta Executiva del col·lectiu faller, Isabel Mondéjar; les Falleres Majors d'Alaquàs, Xelo Blanch i Estíbaliz Belinchón i totes les comissions falleres de la ciutat. Amb aquest acte es donen per iniciades les festes al poble, convidant a totes les i els veïnes a participar en la setmana fallera. A continuació, i per tal de commemorar el 20 aniversari de Junta Local Fallera, es dispararà un gran castell de focs d'artifici.

Després de la _cridà_, les Falleres Majors acompanyades per les seues Corts d'Honor i la comitiva de falleres i fallers desfilaran fins a l'Auditori Nou d'Alaquàs per a assistir a l'Acte de Pleitesia a les Falleres. L'acte començarà amb la desfilada dels estendards de les onze comissions falleres d'Alaquàs i l'anomenament de totes les Falleres Majors de les diferents comissions d'Alaquàs, que pujaran a l'escenari per a ocupar els seus trons. A continuació es realitzarà l'Acte de Pleitesia, enguany a càrrec de la Regidora de Cultura a l'Ajuntament d'Alaquàs, Elvira García.